**ბოდორნის წყალსაცავის სარეზერვო არხის რეაბილიტაცია**

ჟინვალჰესის გაჩერების პერიოდში ( გამყვანი გვირაბის, სატურბინო წყალსადენის თუ სხვა სარემონტო სამუშაოების ჩატარების მიზნით) თბილისის მაგისტრალურ წყალსადენში წყლის მისაწოდებლად 2004—2005 წლებში მოეწყო მდინარე არაგვიდან სარეზერვო წყალაღების სისტემა: მცირე სიმაღლის ბეტონის კაშხალი, სალექარი აუზი, წყალმიმღები და წყალსატარი ბეტონის არხი საბუფერო აუზის შესართავამდე.

 შესართავიდან თბილისის წყალმიმღებამდე აღნიშნული ბეტონის არხის გაგრძელებას წარმოადგენს მიწაყრილის დამბა, რომელიც საბუფერო აუზის მარცხენა ნაპირის ბეტონით მოპირკეთებულ დამბასთან ერთად ქმნის არხს. ეს სარეზერვო წყალმომარაგების სისტემა გათვლილია 12-14 მ³/წმ ხარჯის გატარებაზე.

 საბუფერო აუზის ექსპლუატაციის პირობები ითვალისწინებს დონის ცვალებადობას გარკვეულ დიაპაზონში, რა დროსაც ხდება მიწაყრილი დამბის ეროზია და ჩამორეცხვა. ამღვრეული წყალი პირდაპირ ხვდება ღრმა-ღელის საფილტრო სადგურში, შემდგომი უარყოფითი შედეგებით.

 მშენებარე ბოდორნაჰესის ექსპლუატაციის პირობებში დონის ცვალებადობას ექნება ინტენსიური ხასიათი. ამიტომ დგება დღის წესრიგში მიწაყრილის დამბის შეცვლა ბეტონის ნაგებობით, რომელშიც ჩაშენებული იქნება წყლის გადამგდები ფარები.

 **ტექნიკური დავალება**

1. მოეწყოს ბოდორნის წყალსაცავში ბეტონის კედელი სარეზერვო წყალსადენის არსებული არხიდან თბილისის წყალმიმღებამდე;
2. ბეტონის კედლის პარამეტრები დაზუსტდეს პროექტირების დროს;
3. მოეწყოს ორი ან სამი ფარი, წყალსაცავის ექსპლუატაციის ყველა სავარაუდო სცენარის გათვალისწინებით;
4. განისაზღვროს სამუშაოს მოცულობები, მასალები, ღირებულებები და მშენებლობის პერიოდი.